RRB NTPC Exam: आरआरबी एनटीपीसी परीक्षा की तारीख को लेकर रेलवे के अधिकारी ने दी ये अहम जानकारी  
एजेंसी नियुक्ति की प्रक्रिया जारी है.
एनटीपीसी के 35 हजार से ज्यादा पदों पर भर्तियां होंगी.
परीक्षा की तारीख जनवरी में आ सकती है.
बता दें कि मीडिया में चल रही कुछ खबरों में ये कहा जा रहा है कि एनटीपीसी परीक्षा का एडमिट कार्ड (RRB NTPC Admit Card) जल्द जारी होगा, जो कि सिर्फ एक अफवाह है. बोर्ड अभी एजेंसी की नियुक्ति की प्रक्रिया में है और ये प्रक्रिया पूरी होने के बाद परीक्षा की तारीख आएगी. परीक्षा की तारीख के बाद उम्मीदवारों की परीक्षा केंद्र और शिफ्ट डिटेल की जानकारी जारी की जाएगी. जिसके बाद परीक्षा के 4 दिन पहले एडमिट कार्ड जारी किया जाएगा.
आपको बता दें कि रेलवे भर्ती बोर्ड ने एनटीपीसी के 35,208 पदों पर भर्ती के लिए 28 फरवरी को नोटिफिकेशन जारी किया था. इन पदों पर 1 करोड़ 26 लाख 30 हजार 885 उम्मीदवारों ने आवेदन किया है. नोटिफिकेशन में परीक्षा की संभावित तारीख जून से सितंबर 2019 के बीच लिखी है. हालांकि बोर्ड ने 15 अक्टूबर को नोटिस जारी कर परीक्षा स्थगित करने की घोषणा कर दी थी.